钦定古今图书集成/明伦汇编/人事典/第081卷 > 易经 > 《咸卦》
## 钦定古今图书集成/明伦汇编/人事典/第081卷 > 易经 > 《咸卦》

咸：亨，利贞。取女吉。

〈程传〉《咸》，感也。不曰感者，咸有皆义，男女交相感也。物之相感，莫如男女，而少复甚焉。〈本义〉《艮》止则感之专，《兑》说则应之至。

《彖》曰：“咸”，感也。柔上而刚下，二气感应以相与，止而说
男下女，是以“亨利贞，取女吉”也。天地感而万物化生，
圣人感人心而天下和平，观其所感，而天地万物之
情可见矣。

〈程传〉既言男女相感之义、复推极感道，以尽天地之理。